Naziv obveznika: GRAD OMIŠ-GRADSKI PRORAČUN

RKP broj: 30031

Matični broj: 02595800

OIB: 49299622160

Poštanski broj: 21310

Mjesto: OMIŠ

Adresa sjedišta: TRG KRALJA TOMISLAVA 5

Razina: 23

Šifra djelatnosti: 8411-Opće djelatnosti javne uprave

Šifra županije: 17

Šifra grada: 300

Oznaka razdoblja: 2022-12

IBAN HR22 2407 0001 8300 00008

**BILJEŠKE UZ KONSOLIDIRANE FINANCIJSKE IZVJEŠTAJE PRORAČUNA**

**za razdoblje od 1. siječnja do 31. prosinca 2022. godine**

Obveza sastavljanja Bilješki uz financijske izvještaje proračuna temelji se na odredbama čl. 2., 6. i dr. Pravilnika o financijskom izvještavanju u proračunskom računovodstvu (Narodne novine br. 37/22).

Grad Omiš u postojećem pravnom ustrojstvu djeluje od 1993. godine, temeljem Odluke o privremenom ustrojstvu Grada Omiša („Službeni glasnik grada Omiša, općine Dugi rat i općine Šestanovac“ br. 1/93), po prestanku djelovanja bivše SO Omiš.

Organizacijski ustroj Grada Omiša čine upravni odjeli: Ured gradonačelnika, Upravni odjel za komunalno stambenu djelatnost, zaštitu okoliša i uređenje prostora, Upravni odjel za gospodarstvo i društvene djelatnosti i Vlastiti pogon.

Grad Omiš u samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i šport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području, ostale poslove sukladno posebnim zakonima.

U 2022. godini Grad Omiš nije mijenjao organizacijsku strukturu.

Grad Omiš se nalazi u sustavu PDV-a.

Odgovorna osoba Grada Omiša je gradonačelnik Grada Omiša.

Odgovorna osoba za sastavljanje financijskih izvještaja i ovih Bilješki je Voditeljica Odsjeka za proračun i računovodstvo.

1. **BILJEŠKE UZ BILANCU**
   1. **Imovina**

**Bilješka uz šifru 0213**

Do povećanja imovine-ceste došlo je kao posljedica prijenosa imovine u pripremi (rashodi proteklog razdoblja) u imovinu: cesta Ribnjak i drugo.

**Bilješka uz šifru 0214** Do povećanja imovine-ostali građevinski objekti došlo je kao posljedica prijenosa imovine u pripremi (rashodi proteklog razdoblja) u imovinu: crpna stanica na Priku, ulica Fošal i drugo.

**Bilješka uz šifru 0223** Nabavljena je nova oprema za grijanje/hlađenje (dizalica topline, klima uređaji)

**Bilješka uz šifru 129** Uplata kupoprodajne cijene (zamjenski stanovi) do okončanja sudskog postupka sa Zdenac d.d. uplaćena je na sudski depozit

**1.2. Popis ugovornih odnosa koji uz ispunjenje određenih uvjeta, mogu postati**

**obveza ili imovina**

1. **Popis ugovornih odnosa koji mogu postati obveze:**

|  |  |  |  |  |  |  |
| --- | --- | --- | --- | --- | --- | --- |
| **Stupac 1** | **Stupac 2** | **Stupac 3** | **Stupac 4** | **Stupac 5** | **Stupac 6** | **Stupac 7** |
| Datum | Instrument | Iznos danog | Primatelj | Namjena | Dokument | Rok |
| jamstva | osiguranja | jamstva | jamstva |  | važenja |
| 2021. | Zadužnica | 500.000,00 | MINISTARSTVO TURIZMA I SPORTA | Sufinanciranje pomoćnog nogometnog igrališta | Ugovor o sufinanciranju | - |
| 2020. | Zadužnica | 1.000.000,00 | FOND ZOEU | Sufinanciranje spremnika za razvrstavanje otpada | Ugovor o sufinanciranju | - |
| 19.12.2018. | Zadužnica | 1.000.000,00 | MINISTARSTVO TURIZMA I SPORTA | Sufinanciranje razvoja turističke infrastrukture 430-01/18-03/33 | Ugovor o sufinanciranju | - |
| 2014. |  | 100.000,00 |  | Financiranje političkih stranaka koje participiraju u gradskom vijeću 2013. g. | Odluka o raspodjeli sredstava za financiranje polit. str. | - |
| 2013. |  | 2.125.000,00 |  | Izgradnja sustava odvodnje | Ugovor o sufinanciranju | - |
| 2013. |  | 130.000,00 |  | Poslovna suradnji sa SDŽ | Ugovor o sufinanciranju | - |
| 2013. |  | 78.140,68 |  | Natječaj za idejno urbanističko uređenje Fošala | Idejno urbanističko uređenje Fošala | - |
| 2017. | Zadužnica | 500.000,00 | MINISTARSTVO TURIZMA | Gradnja priobalne šetnice | Ugovor o sufinanciranju | - |
| 2019. | Zadužnica | 50.000,00 | HEP | Najam prostora koji koristi Centar za kulturu Omiš na Punti | Ugovor s HEP-om o najmu prostora | - |
| 2014. | Zadužnica | 20.000,00 | INA | Plaćanje goriva poslovnom karticom | Ugovor | - |
| 2012. | Zadužnica | 160.000,00 | ZAVOD ZA JAVNO ZDRAVSTVO | Hitna medicinska pripravnost | Ugovor | 31. 12. 2023. |
| 2009. | Mjenica | 150.000,00 | SPLITSKO-DALMATINSKA ŽUPANIJA | Sufinanciranje projektne studije EKO ETNO ČAŽIN DOLAC | Ugovor o sufinanciranju | - |
| 2009. | Mjenica | 100.000,00 | SPLITSKO-DALMATINSKA ŽUPANIJA | Sufinanciranje projektne studije EKO ETNO TUGARE - UME | Ugovor o sufinanciranju | - |
| 2006. | Mjenica | 232.400,00 | SPLITSKO-DALMATINSKA ŽUPANIJA | Sufinanciranje UPU TUGARE I ČAŽIN DOLAC | Ugovor o sufinanciranju | - |
| 2006. | Mjenica | 50.000,00 | SPLITSKO-DALMATINSKA ŽUPANIJA | Sufinanciranje projekta za uređenje obale u Pisku | Ugovor o sufinanciranju | - |
| 2006. | Mjenica | 90.000,00 | SPLITSKO-DALMATINSKA ŽUPANIJA | Sufinanciranje projekta za EKO ETNO ČAŽIN DOLAC | Ugovor o sufinanciranju | - |
| 2006. | Mjenica | 90.000,00 | SPLITSKO-DALMATINSKA ŽUPANIJA | Sufinanciranje projekta za EKO ETNO SELO UME | Ugovor o sufinanciranju | - |

1. **Popis ugovornih odnosa koji mogu postati imovina:**

|  |  |  |  |  |  |  |
| --- | --- | --- | --- | --- | --- | --- |
| **Stupac 1** | **Stupac 2** | **Stupac 3** | **Stupac 4** | **Stupac 5** | **Stupac 6** | **Stupac 7** |
| Datum | Instrument | Iznos danog | Davatelj | Namjena | Dokument | Rok |
| jamstva | osiguranja | jamstva | jamstva |  | važenja |
| 8. 2. 2022. | Bankarska garancija | 197.839,57 | Swietelsky | Jamstvo za izvršenje ugovornih obveza-otklanjanje nedostataka u jamstvenom roku | Ugovor o izvođenju radova radi dovršetka sanacije mikrolokacije 20 | 2. 3. 2026. |
| 29. 12. 2022. | Bjanko zadužnica | 15.000,00 | Splitski potrošač | Jamstvo za izvršenje ugovornih obveza | Ugovor o provođenju projekta Savjetovanje potrošača Grada Omiša | 31. 12. 24. |
| 30. 11. 2022. | Bankarska garancija | 5.357.029,50 | Rudan d.o.o. | Jamstvo plaćanja fiksnog dijela zakupa kampa Ribnjak | Ugovor o zakupu | 25. 11. 2023. |
| 25. 11. 2022. | Zadužnica | 1.000.000,00 | Rudan d.o.o. | Jamstvo plaćanja varijabilnog dijela zakupa kampa Ribnjak | Ugovor o zakupu | - |
| 18. 2. 2019. | Bjanko zadužnica | 100.000,00 | Joker fitness d.o.o. | Jamstvo za plaćanje najma poslovnog prostora SD Ribnjak | Ugovor o zakupu | 18. 1. 2024. |
| 16. 9. 2021. | Garancija Erste banke | 1.547.595,00 | INERO d.o.o. | Jamstvo za uklanjanje nedostataka po ugovoru za uređenje ulice Fošal | Ugovor o izvođenju radova u ulici Fošal | 2. 6. 2024. |
| 31. 12. 2022. | Prema popisu-saldo | 3.589,00 |  | Najam zaštićenih stanarina | Potraživanje za najam stanova u gradskom vlasništvu | Potraživanje za najam zaštićenih stanarina po pomoćnoj evidenciji |
| 16. 11. 2022. | Zadužnica | 22.850,00 | CIAN d.o.o. | Jamstvo za uredno ispunjenje ugovora | Ugovor o pružanju usluge dezinfekcije, dezinsekcije, dratizacije i zaštite bilja | 13. 10. 2025. |
| 2013. | Bjanko zadužnica | 50.000,00 | SJENA D.O.O |  | Ugovor o zakupu | - |

|  |  |
| --- | --- |
| Konto 99151/99651 Potencijalne obveze po osnovi sudskih sporova u tijeku  Stanje na dan 31. 12. 2022. g. | |
| **Broj predmeta** | **Vrijednost parničnog spora** | |
|  |  |
| Pn-283/20, stari broj:IIP-497/10 | 44.740,00 |
| Pi-882/13 | 461.494,61 |
| 5P-170/11 | 80.000,00 |
| Povrv-2434/12 | 2.005,00 |
| Pi-879/11 | 231.827,36 |
| Pst-35/13 | 50.000,00 |
| Pr-192/15 | 64.000,00 |
| Pst-202/15 | 10.000,00 |
| P-9624/15 | 15.000,00 |
| Pn-252/2015 | 439.125,50 |
| P-6419/16 | 30.000,00 |
| Rješenje | 50.000,00 |
| P-8869/15 | 100.000,00 |
| Pr-917/16 | 60.000,00 |
| 62 P-210/18 | 1.000,00 |
| Ref10:P-741/17 | 3.750,00 |
| P-4153/17 | 11.000,00 |
| P-3750/18 | 201.000,00 |
| Pr-917/16 | 60.000,00 |
| Pst-244/11 | 16.121,50 |
| P-513/2019 | 1.096.866,16 |
| Povrv-1249/16 | 174.407,70 |
| P-392/2019 | 912.796,01 |
| P-235/20 | 7.791.861,20 |
| Pn-690/20 | 997.882,76 |
| P-3686/21 | 10.001,00 |
| P-2003/21 | 10.001,00 |
| P-4282/21 | 150.000,00 |
| P-246/20 | 30.000,00 |
| P-1201/22 | 101.000,00 |
| P-959/22 | 10.001,00 |
| P-1955/22 | 10.001,00 |
| P-3102/20 | 1.000,00 |
| P-1533/22 | 1.000,00 |
| P-2613/22 | 10.001,00 |
| P-588/22 | 28.500,00 |
| P-619/22 | 610.191,40 |
| P-1984/22 | 10.001,00 |
| **Ukupno** | **13.886.575,20** |
| Konto 99151/99651 Potencijalna imovina po osnovi sudskih sporova u tijeku  Stanje na dan 31. 12. 2022. g. | |
| **Broj predmeta** | **Vrijednost parničnog spora** |
|  |  |
| P-8782/10 | 93.125,00 |
| Pst-1188/14 | 50.000,00 |
| P-589/10 | 50.000,00 |
| P-702/2018 | 314.125,00 |
| P-173/21 | 555.000,00 |
| **Ukupno** | **1.062.250,00** |

**GRAD OMIŠ**

***popis poduzetih pravnih radnji u predmetima u tijeku, na dan 31.12.2022. godine***

**Posl.broj II P-497/10, VPS 44.740,00 kn:**

Tužitelj je dana 20.01.2010. podnio tužbu radi naknade imovinske štete u iznosu od 44.740,00 kn zbog prometne nesreće u Lokvi Rogoznici u kojoj je sudjelovao Z. R. (taj postupak je u tijeku P-170/11), budući je tužitelj vlasnik motora kojim je upravljao Z.R. Na posljednjem ročištu od 24.03.2014.g. prekinut je ovaj postupak do pravomoćnog okončanja predmeta P-170/11. Predmet je dodijeljen sutkinji te je postupak nastavljen i spis predmeta zaveden pod novi posl.br. Pn-283/20. Prvostupanjski je sud dana 19.01.2019.g. donio presudu kojom je naloženo da tuženik (Grad Omiš) u roku 15 dana i pod prijetnjom ovrhe isplati tužitelju na ime naknade imovinske štete isplati iznos od 18.365,15 kuna sa zakonskim zateznim kamatama od dana 19.01.2021.g. pa do isplate. Točkom II presude naloženo je tuženiku u roku od 15 dana i pod prijetnjom ovrhe naknaditi tužitelju troškove parničnog postupka u visini 8.825,00 kuna sa zakonskim zateznim kamatama od 19.01.2021.g. do isplate. S preostalim dijelom tužbenog zahtjeva tužitelj je odbijen. Na navedenu presudu smo i mi i tužitelj podnijeli žalbu koja je dana 19.04.2021.g. odbijena te je potvrđena presuda prvostupanjskog tijela koja je postala pravomoćna 16.09.2021.g., te se na ovršnost presude još čeka.

**Posl.broj Pi-882/13, VPS 461.494,61 kn**

**Posl. broj 6. P-478/2015**

Tužitelj je dana 3.12.2013.g. podnio tužbu radi isplate iznosa od 461.494,61 kn na ime izvođenja radova na objektu u Omišu (Općinski sud u Omišu-Pi-882/13. Spis je naknadno dostavljen Trgovačkom sudu u Splitu (P-478/2015) koji je dana 28.08.2018.g. donio prvostupanjsku presudu kojom se tužbeni zahtjev odbija u cijelosti te nam je dosuđen parnični trošak od 63.750,00 kn, a protiv koje je tužitelj podnio žalbu dana 7.09.2018.g. Visoki trgovački sud RH dana 23. srpnja 2020. godine, donio je odluku kojom je prvostupanjsku odluku djelomično potvrdio, te je djelomično ukinio prvostupanjsku odluku.

**Posl.broj: 5P-170/11, VPS**

**80.000,00 kn:**

Tužitelj je podnio tužbu radi naknade štete zbog prometne nesreće na predjelu Lokva Rogoznica te potražuje naknadu neimovinske štete. U ovom predmetu dana 12.09.2017. donesena je prvostupanjska presuda kojom je djelomično prihvaćen tužbeni zahtjev u iznosu od 40.000,00 kn, kao i 5.775,00 na ime imovinske štete koju je tužitelj naknadno potraživao. Na navedenu presudu i mi i tužitelj podnijeli smo žalbu, a iste su presudom Županijskog suda dana 18.02.2019.g. obijene i potvrđena je presuda prvostupanjskog suda od 25.10.2017.g.

**Povrv-2434/12, VPS 2.005,00 kn**

Tužiteljica je dana 29.10.2012.g. podnijela tužbu radi naknade imovinske štete nastale uslijed pada grane stabla u parku u Gradu Omišu, potražujući iznos od 30.000,00 kn. Općinski sud u Splitu donio je odluku dana 24.01.2017.g. kojom je djelomično prihvatio tužbeni zahtjev te dosudio tužiteljici iznos od 15.000,00 kn, zajedno sa parničnim troškovima u iznosu od 8.056,92 kn, sve zajedno sa zateznim kamatama. Protiv prvostupanjske odluke i tužiteljica i mi smo podnijeli žalbu, te je Županijski sud u Splitu donio odluku kojom je odbio žalbu te potvrdio prvostupanjsku presudu.

**Posl.broj 17 P-8782/2010, VPS: 640.000,00 kn**

Tužitelj je dana 08.11.2010.g. podnio tužbu radi isplate iznosa od 720.000,00 kn na ime radova na projektu za izgradnju dvorane u Omišu. Dana 08.06.2016.g. Trgovački sud u Zagrebu je donio odluku kojom se tužbeni zahtjev u cijelosti odbija kao neosnovan te je naloženo tužitelju da naknadi parnični trošak u iznos od 93.125,00 kn. Povodom žalbe tužitelja spis je poslan Visokom trgovačkom sudu RH, a koji je dana 21. svibnja 2020.g. donio rješenje kojim je odbijena žalba kao neosnovana te je potvrđeno prvostupanjsko rješenje.

**Posl.broj Pi-879/11, VPS: 2.899.722,84 kn**

Predmetni postupak je pravomoćno okončan (dakle nije više u tijeku) odlukom Županijskog suda u Splitu od 04.10.2018. godine. Naime, drugostupanjskom odlukom preinačena je točka I. prvostupanjske presude na način da je naloženo Gradu Omišu da naknadit tužitelju iznos od 185.564,42 kn sa zateznim kamatama, kao i to da naknadi parnični trošak u iznosu od 46.262,94 kn.

**Pst-35/13, VPS: 50.000,00 kn**

Tužiteljica je dana 31.03.2010. podnijela tužbu radi utvrđenja vlasništva na nekretninama upisanima u zemljišnim knjigama katastarske Općine Omiš. Posljednje ročište održano je 23.11.2016. g. te od tada nije zakazano nikakvo ročište (napominje se da su tužena 44 tuženika te vrlo često zbog neurednih dostava, kao i smrti određenih tuženika rasprave se često odgađane. Stoga, ne možemo procijeniti kada bi se postupak trebao nastaviti.

**Posl. broj. Pst-1188/14, VPS: 50.000,00 kn**

Tužitelj je dana 03.11.2014.g. podnio tužbu radi izdavanja brisovnog očitovanja zbog postojanja zaloga u korist Grada Omiša na stanu u Dugom Ratu K.O. Duće. S obzirom da tužiteljica nije platila sve obroke iz zaključenog ugovora o kupoprodaji navedenog stana mi smo podnijeli protutužbu radi isplate dugovanog iznosa od 30.134,52 kuna. Dana 21.12.2016.g. donesena je prvostupanjska presuda kojom je se odbija tužbeni zahtjev tužiteljice te se istoj nalaže da Gradu Omišu isplati iznos od 11.877,84 kn koji predstavlja 54 obroka iz ugovora o kupoprodaji stana, kao i sve buduće mjesečne obroke. Također je naloženo tužiteljici da naknadi parnični troška u iznosu od 14.462,50 kn sa zateznom kamatom. Navedena presuda potvrđena je od strane drugostupanjskog suda 07.03.2019.g. te je ista pravomoćna i ovršna.

**Posl. broj: Pr-192/15, VPS: 64.000,00 kn**

Dana 16.03.2015.g. tužitelj je podnio tužbu radi isplate iznosa od 64.000,00 kn na ime imovinske i neimovinske štete te naknade za korištenje godišnjeg odmora, a sve povodom nesretnog događaja za vrijeme rada na autobusnom kolodvoru u Omišu. Na posljednjem ročištu u ovom predmetu, dana 10.06.2021.g. sud je donio presudu prema kojoj se tuženik (Grad Omiš) obvezuje platiti tužitelju na ime pretrpljene neimovinske štete zbog povrede prava osobnosti na tjelesno i duševno zdravlje iznos od 63.500,00 kuna sa zateznom zakonskom kamatom koja na taj iznos teče od dana 16.03.2015.g. do 31.07.2015.g., dok se za više zatraženi iznos od 32.000,00 kune tužitelj odbija. Nadalje, tuženiku je tom presudom naloženo platiti tužitelju na ime pretrpljene imovinske štete po osnovu tuđe njege i pomoći, iznos od 3.150,00 kuna sa zakonskom zateznom kamatom koja na taj iznos teče od 13.11.2013.g. do 31.07.2015.g. Tuženiku je točkom III. presude naloženo platiti tužitelju na ime izgubljene zarade zbog umanjenih plaća u razdoblju od 01.06.2015.g. do 31.01.2018.g. ukupan iznos od 157.605,12 kuna bruto sa zateznom zakonskom kamatom. Na navedenu prvostupanjsku presudu izjavljena je žalba tuženika 28.06.2021.g. te drugostupanjski sud dana 09.11.2022.g., donio odluku kojim se ukida prvostupanjska odluka te se predmet vraća prvostupanjskom sudu na ponovno suđenje. Novo ročište je zakazano za dan 15.02.2023.g., a predmet se vodi pod novim brojem: Pr-2248/2022.

**Posl. broj: Pst-202/15, VPS: 10.000,00 kn**

**Ref 17 P : P-2227/2017**

Tužitelj je 01.08.2007.g. podnio tužbu radi utvrđenja vlasništva stana čest.zem. 3037/3 K.O. Duće. U međuvremenu tužitelj je umro te je postupak nastavila njegova supruga. Dana 28.12.2018.g. donesena je prvostupanjska presuda kojom se utvrđuje da je tužiteljica vlasnica navedenog stana te je naloženo Gradu Omišu da naknadi parnični trošak u iznosu od 16.003,47 kn. Protiv navedene presude podnijeli smo žalbu dana 05.02.2019.g., te je donesena presuda drugostupanjskog suda dana 16.10.2019.g. kojom je žalba prihvaćena, a tužbeni zahtjev odbijen, te uvažen trošak tuženika u iznosu od 18.781,25 kuna. Navedena presuda postala je pravomoćna i ovršna 09.12.2019.g.

**Posl.br.:P-589/10, VPS: 50.000,00 kn**

Dana 03.02.2010.g. tužitelji su podnijeli tužbu radi utvrđenja vlasništva nekretnine označene kao čest.zem. 1748/1 K.O. Omiš. Dana 27.12.2017.g. donesena je prvostupanjska presuda kojom je u odnosu na Grad Omiš odbijen tužbeni zahtjev te je naloženo tužiteljima da naknade Gradu Omišu parnični trošak u iznosu od 7.031,25 kn. Protiv navedene presude tužitelji su podnijeli žalbu, a koju je Županijski sud u Varaždinu, dana 08. svibnja 2018. godine, odbio kao neosnovanu te potvrdio prvostupanjsku presudu.

**Posl. broj: P-9624/2015, VPS:**

**15.000,00 kn**

Dana 24.08.2015.g. tužitelj je podnio tužbu radi naknade štete u iznosu od 15.000,00 kn zbog prometne nezgode kod Grada Omiša. Dana 03.07.2018.g. donesena je prvostupanjska presuda Općinskog suda u Imotskom kojom je usvojen dio tužbenog zahtjeva koji se odnosi na Grad Omiš te kojim je naloženo Gradu Omišu da s osnove materijalne štete isplati tužiteljici iznos od 14.291,51 kn zajedno sa zateznim kamatama, kao i trošak parničnog postupka u iznosu od 14.628,01. Protiv iste 16.07.2018.g. podnijeli smo žalbu o kojoj je viši sud donio odluku dana 30. siječnja 2020. godine, a kojom je prihvaćena žalba te je djelomično preinačena prvostupanjska presuda.

**Posl. br.: Pn-252/2015, VPS: 439.125,50 kn;**

**Pn-571/2017:Pn-174/2019: Pn-28/2021**

Tužitelji su dana 13.12.2013. podnijela tužbu radi isplate iznosa od 439.135,50 kn zbog radova na cesti u Nemiri, Grad Omiš. U ponovljenom postupku (Pn-28/2021)dana 01.10.2021. donesena je odluka kojom je usvojen tužbeni zahtjev. Na navedenu odluku Grad Omiš je podnio žalbu a o kojoj je odlučio Županijski sud u Karlovcu, Stalna služba u Gospiću te je donio presudu kojom se djelomično potvrđuje, djelomično preinačava i djelomično ukida prvostupanjska odluka. Na navedenu drugostupanjsku odluku od strane tužitelja i tuženika podnijet je prijedlog za dopuštenje revizije, a o kojem je odlučio Vrhovni sud Republike Hrvatske i to na način da je prijedlog za reviziju podnesen od strane tužitelja odbačen, dok je tuženiku, Gradu Omišu dopušteno podnijeti reviziju na navedenu odluku. Dakle, dana 07.11.2022.g. tuženik je podnio reviziju na presudu Županijskog suda u Karlovcu, Stalne službe u Gospiću.

**Posl. broj: P-6419/16, VPS: 30.000,00 kn**

Tužiteljice su dana 30.12.2016. podnijele tužbu radi utvrđenja prava vlasništva i izdavanja tabularne isprave za nekretninu označenu kao čest.zem. 2918/29 K.O. Rogoznica. Po prijedlogu tužiteljica postupak je prekinut do pravomoćnog okončanja zemljišnoknjižnog postupka br. Z-417/15 i Z-716/02. (Postupak će se nastaviti kada navedeni zemljišnoknjižni postupci budu pravomoćno okončani).

**Rješenje VPS: 50.000,00 kn**

S. Č. podnio Omiš, donio je Rješenje kojim se zahtjevateljima naknade određuje naknada u ukupnom iznosu od 9.302.513,75 kn. Dana 15.06.2018.g. podnijeli smo žalbu Ministarstvu pravosuđa RH na navedeno rješenje o kojem još nije odlučeno.

**Poslovni broj P-8869/15, VPS: 100.000,00 kn**

Tužiteljica je dana 19.06.2015.g. podnijela tužbu radi isplate iznosa od 100.000,00 kn na ime povrata sredstava za izgradnju cjevovoda Kalac-Lokva Rogoznica. Odluka u ovom predmetu donesena je dana 09. travnja 2020.g., a kojom je djelomično usvojen tužbeni zahtjev, te je naloženo Gradu Omišu naknaditi troškove postupka u iznosu od 21.315,40 kn. Dana 29. travnja 2020. godine, u odnosu na navedenu odluku podijeli smo žalbu, a kojoj je odlučio drugostupanjski sud te je djelomično preinačio prvostupanjsku odluku na način da je tužiteljici naloženo s osnova troškova postupka isplatiti tuženiku Gradu Omišu, iznos od 14.362,580 kn / 1.906,23 EUR.

Dana 29.11.2022.g., tužiteljica je podnijela prijedlog za dopuštenje revizije, a o kojem još uvijek nije odlučeno.

**BR. 2, poslovni broj Pr-917/2016, VPS: 60.000,00 kn**

Dana 08.11.2016.g. tužitelj je podnio tužbu radi isplate iznosa od 3.500,00 kn na ime imovinske štete zbog izgubljene zarade zajedno sa zateznom kamatom, a sve povodom nesretnog događaja za vrijeme rada na autobusnom kolodvoru u Omišu, zbog čega se već vodi postupak br. Pr-192/15 između istih stranaka. Na posljednjem ročištu sud je donio rješenje kojim se prekida postupak u ovoj pravnoj stvari do pravomoćnog okončanja predmeta Pr-192/15. Rješenjem od 10. listopada 2019.g., određen je nastavak postupka. Predmetni postupak je spojen s predmetom pod brojem Pr-192/15 (*tijek postupaka objašnjen pod brojem 11. ovog izvješća).*

**Poslovni broj 62 P-210/2018, VPS: 1.000,00 kn**

Tužiteljica je dana 15.01.2018.g. podnijela tužbu radi utvrđenja vlasništva na nekretninama označenim kao čest.zgr. 393, 394 i čest.zem.4359/2, K.O. Žeževica-Zadvarje. S obzirom da je prvotuženik umro, postupak je prekinut. Rješenjem od 23. siječnja 2020.g., određen je nastavak postupka. Novo ročište još nije zakazano.

**Ref 10 : P-741/2017 , VPS:18.390,36 kn**

Tužitelj je dana 25.10.2017.g. podnio tužbu radi isplate (povrata) iznosa od 18.390,36 kn u vezi plaćanja komunalne naknade. Dana 23.01.2019.g. donesena je prvostupanjska presuda kojom se tužbeni zahtjev u cijelosti odbija te je naloženo tužitelju da Gradu Omišu naknadi parnični trošak u iznosu od 3.750,00 kn. Povodom žalbe tužitelja, drugostupanjski sud donio je odluku dana 04. ožujka 2021. godine, kojom je istu odbio te je potvrdio prvostupanjsku presudu.

**(24 P-4153/2017), P-3883/2020, VPS: 11.000,00 kn**

Dana 30.08.2017.g. tužitelj je podnio tužbu radi utvrđenja prava vlasništva na nekretninama označenih kao čest.zem. 268/20 i 268/19 K.O. Omiš. S obzirom da je tijekom postupka utvrđeno da je tužitelj umro, sud je donio rješenje o prekidu postupka. Dana 12. lipnja 2020. godine, rješenjem Općinskog suda u Splitu određen je nastavak postupka u ovoj pravnoj stvari. Presudom od 12. srpnja 2021. godine, usvojen je tužbeni zahtjev, a Grad Omiš je dužan nadoknaditi troškove postupka u iznosu od 9.875,00 kn, uvećane za zakonske zatezne kamate. Na navedene presude podnijeli smo žalbu dana 02. kolovoza 2021. godine, o kojoj je dana 04.02.2022.g. drugostupanjski sud donio odluku kojom je potvrđena prvostupanjska odluka.

**P-3750/2018, VPS: 201.000,00 kn**

Tužitelj je dana 10.08.2018. podnio tužbu radi utvrđenja prava vlasništva na nekretninama označenim kao čest.zem. 2875/2 i 3197/1 K.O. Duće. U ovom predmetu posljednje ročište je održano dana 24. studenog 2021.g., a na kojem su saslušani svjedoci. Iduće zakazano za 02. veljače 2023.g.

**Poslovni broj 15. P-702/2018, VPS: 14.300.000,00 kn**

Tužitelj je podnio tužbu dana 14.12.2018.g. radi naknade štete u iznosu od 14.300,000,00 kn po potpisanom ugovoru o kupoprodaji nekretnina 08.03.2016.g. Dana 18.07.2019.g. donesena je prvostupanjska presuda kojom je u cijelosti odbijen tužbeni zahtjev tužitelja te je istom naloženo da Gradu Omišu naknadi parnični trošak u iznosu od 314.125,00 kn. Na navedenu odluku tužitelj je uložio žalbu, a o kojoj je dana 26.03.2021.g. odlučio drugostupanjski sud na način da je potvrdio prvostupanjsku presudu.

**Poslovni broj Psp-146/18**

Tužitelj je dana 20.08.2018. podnio tužbu radi smetanja posjeda na nekretnini označenoj kao čest.zem. 3834/1 K.O. Duće. Budući da je tužitelj povukao tužbu, dana 13. studenog 2019. g., Općinski sud u Splitu je donio rješenje.

**P-1315/09**

Dana 17.03.2021.g. donesena je odluka u ovoj pravnoj stvari, a kojom je tužba odbačena u odnosu na Grad Omiš, međutim drugostupanjskom odlukom predmet je vraćen na ponovni postupak, a koji se vodi pod brojem: P-3562/2021:

**Povrv-3204/15**

Navedeni predmet vodio se pred Općinskim sudom u Splitu, povodom prigovora protiv rješenja o ovrsi. Dana 31. kolovoza 2018. godine, donesena je presuda u ovoj pravnoj stvari, a kojom je platni nalog održan na snazi: Protiv navedene presude, tuženik je uložio žalbu, o kojoj je Županijski sud u Puli-Poli donio odluku dana 11. veljače 2019.g., kojom je odbio žalbu tuženika te je potvrdio prvostupanjsku odluku.

**P-6419/2016**

Radi stjecanja pr. vlasništva na nekretnini čest. zem. 2918/29, Z.U. 1557, K.O. Rogoznica, tužiteljice su podigle tužbu protiv Grada Omiša. Dana 08. svibnja 2018. godine prekinut je postupak u ovoj pravnoj stvari i to do pravomoćnog okončanja postupka koji se vodi kod istog suda, pod poslovnim brojem Z-417/15.

**BR. 2, poslovni broj Pr-917/2016, VPS: 60.000,00 kn**

Dana 08.11.2016.g. tužitelj je podnio tužbu radi isplate iznosa od 3.500,00 kn na ime imovinske štete zbog izgubljene zarade zajedno sa zateznom kamatom, a sve povodom nesretnog događaja za vrijeme rada na autobusnom kolodvoru u Omišu, zbog čega se već vodi postupak br. Pr-192/15 između istih stranaka. Na posljednjem ročištu sud je donio rješenje kojim se prekida postupak u ovoj pravnoj stvari do pravomoćnog okončanja predmeta Pr-192/15. (Postupak će se nastaviti kada navedeni postupak Pr-192/15 bude pravomoćno okončan).

**Posl.broj Pst-244/11, naš broj OŠ 4, (stara oznaka OŠ 256) VPS-101.000,00 kn:**

Tužitelj je dana 28.02.2011.g. podnio tužbu radi ustupa i nepačanja nekretnine označene kao čest.zem. 559 i čest.zem. 556 z.u. 123 k.o. Omiš. Povodom žalbi na donesene odluke prvog stupnja i drugog stupnja zatražena je revizija koja je 15.06.2018.g. odbijena te je odlučeno kao u presudi suda prvog stupnja, da tuženi uspostavi ranije stanje navedenih nekretnina, te da da jednake dijelove s tuženim II. isplati tužitelju troškove sudskog postupka u iznosu od 35.660,00kn. Rješenjem Županijskog suda od dana 23.10.2018.g. odlučeno da se uvažavaju žalbe ovrhovoditelja i ovršenika (Grad Omiš) i predmet se vratio sudu prvog stupnja na ponovni postupak i odlučivanje. Rješenjem suda prvog stupnja naloženo je da ovršenici solidarno naknade ovrhovoditelju trošak ovršnog postupka u iznosu od 20.367,20kn. Na navedenu odluku uložili smo žalbu 21.05.2019.g., te je odlukom suda drugog stupnja djelomično odbijena žalba ovršenika I.- Grada Omiša kao neosnovana a djelomično kao osnovana, te se presuda prvog stupnja mijenja na način da se trošak postupka za ovršenika I određuje u iznosu od 16.121,50 kn.

**Poslovni broj P-1177/18, naš broj 893**

Tužitelj je dana 01.03.2018.g. podnio tužbu radi utvrđenja prava vlasništva i ispravka uknjižbe na nekretnini označene kao čest.zem. 3198/28 k.o. Duće. Tužbi smo se protivili u odgovoru na tužbu te u daljnjim podnescima i na održanim raspravama. Sljedeće ročište u ovom predmetu trebalo se održati dana 17.01.2023.g., ali je odgođeno zbog toga što je spis raspoređen u rad novom sucu.

**Poslovni broj 12. P- 513/2019, naš broj 922; VPS: 1.096.866,16 kn**

Tužitelj je dana 28.10.2019.g. podnio tužbu radi isplate iznosa od 1.096.866,16 kn, što smo osporavali odgovorom na tužbu od dana 19.12.2019.g. Trgovački sud je dana 06.05.2021.g. presudu prema kojoj je odbijen tužbeni zahtjev tuženika za naknadnom navedenog iznosa te je tužitelju naloženo da naknadi tuženiku troškove parničnog postupka u iznosu od 69.812,50kn. Na presudu smo i tužitelj i mi uložili žalbu, 21.05.2021.g. Žalba se odnosi na dio presude točke II. o troškovima postupka gdje nam je odbijen zahtjev za naknadnom više zatraženih troškova u iznosu od 51.437,50kn. Drugostupanjskom odlukom potvrđena je prvostupanjska presuda, a tužitelj je dana 30.12.2022.g. podnio Prijedlog za dopuštenje revizije.

**Poslovni broj Povrv-2901/18, naš broj 897**

Tužitelji su dana 16.10.2018.g. pokrenuli postupak radi naplate iznosa vjerodostojne isprave posl.br. ovrv-2489/18 doneseno od strane javnog bilježnika. Općinski sud je 21.03.2019.g. donio presudu kojom navedeni platni nalog održava na snazi te da je tuženik dužan naknaditi tužiteljima parnični trošak u iznosu 1.950,00kn. Protiv navedene presude uložili smo žalbu dana 28.03.2019.g., povodom koje je Županijski sud ukinuo prvostupanjsku presudu te predmet vratio istom sudu na ponovni postupak. Prvostupanjski sud je dana 03.11.2020.g. donio presudu kojom je u cijelosti ukinuo platni nalog te je tužbeni zahtjev odbijen. Na navedenu su presudu tužitelji 11.11.2020.g. uložili žalbu povodom koje još nije donesena odluka.

**Poslovni broj Ref 30 P-1101/17, naš broj 870**

Tužitelji su dana 28.02.2017.g. podnijeli tužbu radi utvrđenja ništetnosti Ugovora o kupoprodaji nekretnina (Ov-736/10), Ugovor o izmjeni i dopuni ugovora o kupoprodaji, utvrđenja prava vlasništva dijela nekretnine čest.zem. 3095/9 k.o. Duće u dijelovima kako je navedeno u tužbi. Dana 09.09.2021.g. utvrđen je prekid postupka te će se isti nastaviti kada nasljednik ili staratelj preuzme postupak ili kada ih sud na prijedlog protivne strane pozove da to učine.

**Posl. br. : Povrv-1249/16, naš broj 779; VPS: 174.407,70 kn**

**Poslovni broj P-5485/16, naš broj 779 :**

Tužitelj je dana 09.02.2016.g. podnio tužbu radi isplate iznosa od 174.407,70 kn po osnovi ulaganja u nekretninu koja je bila predmet ugovora o zakupu sklopljenog između tuženika i tužitelja. Na ročištu održanom dana 04.03.2022.g. održan je očevid na licu mjesta po vještaku građevinske struke, a podneskom od dana 09.11.2022.g. očitovali smo se na nalaz i mišljenje vještaka. Sljedeće ročište u ovom predmetu trebalo se održati dana 26.01.2023.g., ali je odgođeno zbog toga što je spis raspoređen u rad novom sucu.

**Poslovni broj P-392/2019**

Tužitelj je dana 24.07.2019.g. podnio tužbu radi isplate iznosa u visini od 121.148,85 EUR, na ime naknade izgubljene zarade. Rješenjem Trgovačkog suda od dana 14.07.2020.g. zakazano je ročište za dan 22.09.2020.g. na kojem se trebao provesti dokaz saslušanjem zakonskih zastupnika parničnih stranaka. S obzirom da tužitelj na navedeno nije pristupio tužba se Rješenjem Trgovačkog suda od dana 22.09.2020.g. smatra povučenom te je naloženo tužitelju da tuženiku plati parnični trošak u iznosu 62.187,50kn sa zakonskom zateznom kamatom. 03.11.2020.g. održano je ročište povodom prijedloga tužitelja za povrat u prijašnje stanje, o čemu je Trgovački sud rješenjem odlučio da se odbija te je naloženo tužitelju platiti parnični trošak u iznosu od 12.437,50kn sa zakonskom zateznom kamatom. Tužitelj je na takvu odluku izjavio žalbu, no rješenjem Visokog trgovačkog suda od dana 22.07.2021.g. u njegove žalbe su odbijene i potvrđeno je prethodno navedeno rješenje. Odluka je postala pravomoćna dana 22.07.2021.g. i ovršna dana 18.09.2021.g.

**Poslovni broj: Pst-997/2014**

Tužitelj podnio je tužbu u kojoj zahtjeva da se naspram tuženika Grada Omiša utvrdi kao isključivi vlasnik za 42/7742 dijela nekretnine označene kao čest. zem. 5425 k.o. Rogoznica. Nakon smrti tužitelja, Općinski sud u Splitu donio je dana 9. prosinca 2014.g. rješenje kojim se određuje prekid postupka. Do danas nastavak postupka nije određen.

**Poslovni broj: P-235/2020; VPS: 7.791.861,20 kn**

Navedenom tužbom Grad Omiš zahtijeva da se utvrdi kao osnovana tražbina II. višeg isplatnog reda kao stečajnog vjerovnika prema dužniku Rješenjem od 15. veljače 2021. godine, Trgovački sud u Splitu odredio je prekid postupka u ovoj pravnoj stvari.

**Poslovni broj: Pn-690/2020**

Pred Trgovačkim sudom u Splitu pokrenut je postupak tužitelja kojim od Grada Omiša zahtjeva isplatu iznosa od 997.882,76 kn, a sve temeljem Ugovora za izvođenje radova za izgradnju dužobalne biciklističke staze i šetnjice na području Grada Omiša. Sljedeće ročište u ovom predmetu zakazano je za 15.02.2023. godine.

**Poslovni broj: P-3686/2021; VPS: 10.001,00 kn**

Pred Općinskim sudom u Splitu u tijeku je postupak u kojem Grad Omiš zahtijeva da se utvrdi kako je jedini i isključivi vlasnik nekretnine oznake čest. zem. 404/8, upisane u Z.U. 1413 K.O. Omiš. Ročište u ovom predmetu još nije zakazano.

**Poslovni broj: P-173/2021; VPS: 555.000,00 kn**

Pred Trgovačkim sudom u Splitu dana 18. ožujka 2021.g., Grad Omiš pokrenuo je tužbu radi isplate iznosa od 555.000,00 kn. Rješenjem od 21.01.2022.g. u ovoj pravnoj stvari utvrđen je prekid postupka do pravomoćnog okončanja predmeta pod poslovnim brojem: P-349/19, a koji se vodi pred Trgovačkim sudom u Splitu .

**Poslovni broj: P-215/15, VPS: 2.500.000,00 kn**

Pred Trgovačkim sudom u Splitu dana 04. travnja 2018.g., Grad Omiš je podignuo tužbu kojim zahtjeva poništenje Ugovora o kupoprodaji nekretnine br. NE-12/2017, ovjeren u potpisu od strane javnog bilježnika Ilije Šarić te kojim zahtjeva uspostavu prijašnjeg zk stanja nekretnine. dana 04.ožujka 2019.g. Trgovački sud u Splitu u ovoj pravnoj stvari donio je rješenje kojim je utvrdio prekid postupka u ovoj pravnoj stvari. Dana 26. ožujka 2019. godine nastavljen je postupak u ovoj pravnoj stvari. Dana 19. veljače 2021. godine presudom je odbijen tužbeni zahtjev te je u odnosu na istu uložena žalba dana 26. veljače 2021. godine, a o kojoj još nije odlučeno.

**Posl.br. P-4744/2019**

Tužitelj je dana 06. kolovoza 2019.g. podnio protiv tužitelja tužbu radi proglašenja ovrhe u predmetu posl.br. Ovr-2835/2018, nedopuštenom. Rješenjem Općinskog suda u Splitu, od dana 17. veljače 2022.g određen je prekid postupka u predmetnoj pravnoj stvari zbog smrti tužitelja, te je navedeno kako će se isti nastaviti kada nasljednici ili staratelji ostavštine preuzmu postupak ili kad ih sud na prijedlog protivne strane ili po službenoj dužnosti pozove da to učine.

**Posl.br. P-2003/2021, VPS: 10.001,00 kn**

Tužitelji su dana 03. siječnja 2022.g. podnijeli tužbu radi utvrđenja prava vlasništva dijela čest.zem. 1348, zk.ul. 98, K.O. Slime, površine 92 m2.. Na posljednjem ročištu je određen očevid na licu mjesta za dan 28. listopad 2022.g., no isti je odgođen i predmet je raspoređen novom sucu u rad 12. siječnja 2023.g.

**Posl.br. P-4282/2021, VPS: 150.000,00 kn**

Tužitelji su dana 02. prosinca 2022.g. podnijeli tužbu radi isplate iznosa od 150.000,00 kn, na ime isplate sporne naknade za nerazvrstanu cestu koja da je istima oduzeta. Na posljednjem ročištu sud je odredio održati očevid na licu mjesta koji će biti određen po uplati tužitelja iznosa predujma za vještačenje.

**Posl.br. P-246/2020, VPS: 30.000,00 kn**

Tužitelj je dana 24. siječnja 2020.g. podnio tužbu radi predaje u posjed dijela javnog puta koji predstavlja sjeverni dio nekretnine zemljišnoknjižne oznake čest.zem. 499/10, K.O. Omiš, i uspostave prijašnjeg stanja. Na posljednjem ročištu naloženo je tužitelju uplatiti iznos predujma za građevinsko vještačenje, a koji dokaz o uplati je sudu dostavljen 05. listopada 2022. godine, koji još nije zakazao ročište na kojem će se provesti očevid na licu mjesta uz sudjelovanje vještaka građevinske struke.

**Posl.br. Psp-20/2022**

Tužitelj je dana 04. ožujka 2022.g. podnio tužbu radi smetanja posjeda na nekretnini označenoj kao kat.čest.zem. 7127, K.O. Rogoznica. Tužba je upućena tuženiku na odgovor dana 16. siječnja 2023.g., koji odgovor tužitelj još nije zaprimio.

**Posl.br. P-1201/2022, VPS: 101.000,00 kn**

Tužitelj je dana 22. ožujka 2022.g. podnio tužbu radi predaje u posjed čest.zem. 559 i čest.zem. 566, obe K.O. Omiš, za cijelo, odnosno dio čest.zem. 4086 K.O. Omiš, koji je kao takav nastao od čest.zem. 909 K.O. Omiš. U predmetnoj pravnoj stvari još nije zakazano ročište.

**Posl.br. P-959/2022, VPS: 10.001,00 kn**

Tužitelj je dana 08. travnja 2022.g. podnio tužbu radi utvrđenja vlasništva na nekretnini označenoj kao čest.zem. 232/4 (kat.čest.zem. 512/4) upisana u zk.ul. 722, K.O. Omiš i ispravka uknjižbe. Pripremno ročište je određeno za dan 10. ožujka 2023. godine.

**Posl.br. P-1955/2022, VPS: 10.000,01 kn**

Tužitelj je dana 18. svibnja 2022.g. podnio tužbu radi utvrđenja prava vlasništva i ispravka uknjižbe na nekretnini označenoj kao čest.zem. 468/1 K.O. Srijane. U predmetnoj pravnoj stvari još nije zakazano ročište.

**Posl.br. P-3102/2020, VPS: 1.000,00 kn**

Tužitelj je dana 05. veljače 2020.g. podnio tužbu radi utvrđenja prava vlasništva na nekretninama označenim kao čest.zem. 1414/2 dvorište 24m2, 1416/3 pašnjak 74 m2, čest.zem. 1417/1 kuća 42 m2 i čest.zem. 1417/5 dvorište 180 m2, sve K.O. Kučiće. Sljedeće ročište je zakazano za dan 29. ožujka 2023.g.

**Posl.br. P-1533/2022, VPS: 1.000,00 kn**

Tužitelji su dana 15. travnja 2022.g. podnijeli tužbu radi utvrđenja prava vlasništva nekretnina označenih kao zkč 380 i zkč 382, sve u K.O. Omiš. Na posljednjem održanom ročištu zaključen je prethodni postupak te je ročište za glavnu raspravu određeno za dan 13. ožujka 2023. godine, a na kojem će se provesti dokaz saslušanjem tužitelja ad.1., ad.2., ad.3., te tuženika.

**Posl.br. P-2613/2022, VPS: 10.001,00 kn**

Tužitelj je dana 01. srpnja 2022.g. podnio tužbu radi utvrđenja prava vlasništva za nekretnine označene kao čest.zem. 4405/11, ZU 1705, čest.zem. 4405/12, ZU 1705, čest.zem. 4405/1, ZU 4045, čest.zem. 4406/4, ZU 4141, čest.zem. 4406/14, ZU 3595, sve K.O. Rogoznica. Odgovor na tužbu je zaprimljen 19. listopada 2022.g., te sud još nije zakazao ročište u predmetnoj pravnoj stvari.

**Posl. P-588/2022, VPS: 28,500,00 kn**

Tužitelj je dana 21. rujna 2022.g. pred Trgovačkim sudom u Splitu podnio tužbu radi isplate iznosa od 28.500,00 kn, na koji je tuženik ad.2. Grad Omiš uputio odgovor dana 24. listopada 2022.g., te tuženik ad.1. dana 08. studenog 2022.g. U predmetnom postupku još nije zakazano ročište.

**Posl.br. P-5713/2016 (ex P-1736/2009)**

Tužitelj je protiv tuženika podnio tužbu radi utvrđenja prava vlasništva i uknjižbe, a koja je podneskom od 30. lipnja 2017.g. povučena u odnosu na određene tuženike te je tužbeni zahtjev uređen. Na posljednjem održanom ročištu je određena pribava spisa koji se pred Općinskim sudom u Splitu vodi pod posl.br. P-2613/2022, te je sljedeće ročište zakazano za dan 14. veljače 2023. godine.

**Posl.br. P-4567/2022**

Tužitelj je dana 19. prosinca 2022.g. podnio tužbu radi utvrđenja prava vlasništva na 1/3 dijela nekretnina označenih kao čest.zem. 5566/14, čest.zem. 5566/2, čest.zem. 5566/3,sve K.O. Gornji Dolac. U predmetnoj pravnoj stvari još nije zakazano ročište.

**Posl.br. P-619/2022, VPS: 610.191,40 kn**

Tužitelj je dana 28. listopada 2022.g. podnio tužbu radi pobijanja dužnikove pravne radnje, te smo dana 02. prosinca 2022.g. Zemljišnoknjižnom odjelu Omiš podnijeli prijedlog za zabilježbu tužbe radi pobijana pravne radnje dužnika. U ovoj pravnoj stvari još nije zakazano ročište.

**Posl.br. P-463/2022**

Tužitelj je dana 08. srpnja 2022.g. pred Trgovačkim sudom u Splitu podnio tužbu radi isplate. Na posljednjem ročištu određeno je saslušanje stranaka na ročištu za dan 18. siječnja 2023.g., a koje ročište je odgođeno te sljedeće još nije zakazano.

**Posl.br. Ovr-1984/2022 i Posl.br. P-3739/2022, VPS: 10.000,01 kn**

Tužitelj je dana 12. listopada 2022.g. podnio tužbu radi utvrđenja ništetnosti ugovora o cesij. U predmetnom postupku još nismo zaprimili odgovor tuženika.

1. **BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA**

* 1. **Prihodi**

**Bilješka uz šifru 6** Ukupni prihod Grada Omiša pokazuju smjer oporavka od pandemijskih dešavanja u 2020. i 2021. godini.

U 2021. godini proračun je ostvario prihoda poslovanja (bez pomoći iz županijskog, državnog proračuna ili EU sredstava) u iznosu od 56 milijuna kuna, a u 2022. godini prihod po istim kriterijima iznosi 69 milijuna kuna.

**Bilješka uz šifru 61** Prihodi od poreza povećani su u odnosu na prošlu godinu 10 milijuna kuna, i to prihodi od poreza i prireza na dohodak su povećani za 5,7 milijuna kuna a prihodi od poreza na promet nekretnina za 4,2 milijuna kuna.

**Bilješka uz šifru 63** Prihodi od pomoći jesu prihodi EU sredstava, pomoći županijskog i državnog proračuna te izvanproračunskih korisnika.

U 2022. godini na ovoj skupini evidentiran je prihod od pomoći iz državnog proračuna, tkz. sredstva fiskalnog izravnanja u iznosu od 10,03 milijuna kuna.

Za ogrjev socijalno potrebnima je država preko proračuna Grada Omiša isplatila 58.115,00 kuna.

Splitsko-dalmatinska županija je uplatila 50.000,00 kn pomoći u svrhu financiranja Dalmacija trail.

Za financiranje mrtvačnica Splitsko-dalmatinska županija je uplatila 39.250,00 kuna.

FZOU je uplatio 454.444,20 kuna namjenskih sredstava za sanaciju stijenske mase.

U gradski proračun je uplaćeno 1.099.906,28 kuna EU sredstava za financiranje projekta „Zaželi“.

U gradski proračun je uplaćeno 918.375,94 kuna EU sredstava kao refundacija gradskom proračunu za troškove projekta „Zaželi“ iz prethodne godine.

U gradski proračun je uplaćeno 888.353,48 kuna EU sredstava kao refundacija gradskom proračunu za troškove projekta „Staro groblje“ iz prethodne godine.

**Bilješka uz šifru 64** Prihodi od imovine: zakupi, prihodi od korištenja javno prometnih površina, koncesija i slično, porasli su 15,6% i to na stavci naknade za pravo služnosti u iznosu od 2.389.353,03 kune.

**Bilješka uz šifru 65** Prihodi po posebnim propisima jesu prihodi od komunalnog doprinosa, komunalne naknade, turističke pristojbe, vodnog doprinosa i slično.

Zabilježen je porast od 5,8%

**Bilješka uz šifru 66** Vlastiti prihodi od parkinga i ulaznica za tvrđavu Mirabela veći su 15,5% nego prošle godine i iznose 7.140.366,66 kuna.

**Bilješka uz šifru 663** Turistička zajednica Omiš donirala je gradskom proračunu iznos od 110.670,00 kuna za financiranje povećanih troškova u ljetnoj sezoni (dodatni tim pripravnosti HMP i jedinice prometne mladeži).

* 1. **Rashodi**

**Bilješka uz šifru 312** Rashodi proračuna u 2022. godini za neoporezive naknade zaposlenicima iznose 816 tisuća kuna i obuhvaćaju isplate za 2022. godinu i isplate razlike za prethodne dvije godine.

**Bilješka uz šifru 3223** Rashodi proračuna za električnu energiju iznose 5 milijuna kuna zbog povećanja cijene električne energije te veće potrošnje uslijed povećanja broja rasvjetnih tijela javne rasvjete.

**Bilješka uz šifru 329** Ostali nespomenuti rashodi poslovanja iznose 4.091,117,29 kuna.

Troškove ovrhe Cestara, plaćanja poticajnih naknada za gospodarenje otpadom, poticajne naknade za zapošljavanje invalida te troškovi sudskih postupaka evidentirani su na ovoj skupini konta.

U 2022. godini Grad Omiš sklopio je policu osiguranja od šteta na gradskoj imovini u znatno većem obuhvatu pokrića u odnosu na osiguranje prethodnih godina.

Rashodi proračuna za reprezentaciju odnose se na troškove obilježavanja obljetnica i manifestacija.

**Bilješka uz šifru 4** Rashodi za nabavu nefinancijske imovine iznose 2.778.338,67 kuna.

U prethodnoj godini je završen veliki investicijski ciklus gradnje objekata (prometnica Ribnjak, novi dječji vrtić na Ribnjaku, ulica Fošal, šetnica Brzet i dr.).

**Bilješka uz šifru X005 i X006** Ostvareni višak prihoda u 2022. godini iznosi 10.973.103,67 kuna.

U 2023. godinu se prenosi 6.308.093,06 kuna raspoloživog viška za financiranje programa i projekata po planu proračuna 2023. godine.

**2.3. Unutar grupne transakcije proračuna i proračunskih korisnika**

|  |  |  |  |
| --- | --- | --- | --- |
| Proračunski korisnik | Sredstva proračuna | Vlastiti prihodi | Vlastiti rashodi |
| GRADSKI MUZEJ | 738.668,48 | 64.810,10 | 101.570,99 |
| GRADSKA KNJIŽNICA | 698.487,44 | 137.546,61 | 128.287,12 |
| DJEČJI VRTĆ OMIŠ | 9.339.426,64 | 1.935.309,78 | 1.980.761,51 |

|  |  |  |  |
| --- | --- | --- | --- |
| Naziv proračunskog korisnika | Ostvareni višak/manjak | | |
| Tekući 2022. | Preneseni | Ukupno raspoloživi |
| CENTAR ZA KULTURU | -6.219,68 | 14.118,96 | 7.899,28 |
| GRADSKI MUZEJ | -36.760,89 | 43.875,15 | 7.114,26 |
| GRADSKA KNJIŽNICA | 9.259,49 | 49.183,11 | 49.183,11 |
| DJEČJI VRTĆ OMIŠ | -45.451,73 | 168.419,00 | 122.968,72 |
| GRADSKI PRORAČUN | 11.052.276,48 | -4.940.608,00 | 6.111.668,48 |
| Ukupno | 10.973.103,67 | -4.665.011,78 | 6.308.091,89 |

1. **BILJEŠKE UZ IZVJEŠTAJ O PROMJENAMA U VRIJEDNOSTI**

**I OBUJMU IMOVINE I OBVEZA**

**Bilješka uz šifru** 9151 Kamion je prodan za iznos veći od knjigovodstvene vrijednosti, 8.750,00 kn.

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Funkcijska klasifikacija sadrži rashode razvrstane prema njihovoj namjeni.

**Bilješka uz šifru 0111** Bilježimo porast rashoda u iznosu od 2.111.040,47 kuna za sudski depozit po presudi vezano uz kupnju zamjenskih stanova.

**Bilješka uz šifru 06** Bilježimo pad rashoda na ulaganju u komunalne objekte , završetkom projekata cesta Ribnjak, ulica Fošal, šetnica Brzet i drugih ulaganja u objekte komunalne infrastrukture.

**Bilješka uz šifru 082** Bilježimo pad rashoda na ulaganju u objekte kulture, završetkom projekta „Staro groblje u Omišu“.

1. **BILJEŠKE UZ IZVJEŠTAJ O OBVEZAMA**

**Bilješka uz šifru V001 i V006** Razlika izmeđuova dva podatka govori o znatnom smanjenju obveza u izvještajnom razdoblju, stanje obveza na dan 31. 12. 2022. godine smanjeno je za 8.359.353,74 kuna uodnosu na isto razdoblje prethodne godine.

Ukupne obveze konsolidiranog proračuna na dan. 31. 12. 2022. godine iznose 14.683.704,40 kuna, od toga je 13.332.026,85 kuna dospjelih obveza.

**Bilješka uz šifru V007** Stanje dospjelih a nepodmirenih obveza za rashode poslovanja je 12.590.781,20 kuna.

Od toga obveze za naplaćene tuđe prihode kod obročne otplate stanova u nekadašnjem

društvenom vlasništvu prema državi iznose 8.200.238,87 kuna od čega se Grad Omiš za iznos od 7.058.918 kuna pismeno pozvao na zastaru.

**Bilješka uz šifru D24** Obveze za nabavu nefinancijske imovine iznose 741.245,65 kuna.

Omiš, 28. veljače 2023. godine

**Odsjek za proračun i računovodstvo**

**Voditeljica Odsjeka**

**Meri Smailagić**

Osoba za kontakt: Meri Smailagić

Telefon za kontakt: 021 862 342

**GRADONAČELNIK**

**Ivo Tomasović, dipl. oec.**